OzLabs/hebrew-wiki-articles huggingface dataset:
השטח מתחת לעקומה (פרמקולוגיה)

בפרמקוקינטיקה, השטח מתחת לעקומה (AUC) הוא האינטגרל המסוים של ריכוז התרופה בפלזמה כתלות בזמן. ניתן למדוד AUC ישירות, באמצעות כרומטוגרפיה נוזלית של ספקטרומטריית מסה,<ref name="Maurer 2005 pp. 310–318"></ref> אך בפועל, ריכוז התרופה נמדד בנקודות זמן נפרדות מסוימות, ולהערכת AUC משתמשים ב.

== משמעות ושימוש ==
ה-AUC מייצג את החשיפה הכוללת לתרופה לאורך זמן. AUC הוא מדד שימושי כאשר מנסים לקבוע אם תכשירים שונים באותו מינון (למשל כמוסה וטבליה) מביאים למידה דומה של חשיפה לרקמות או לפלזמה. שימוש נוסף למדד ה-AUC מתקיים בניטור תרופתי טיפולי של תרופות בעלות אינדקס טיפולי צר. לדוגמה, גנטמיצין, שהיא אנטיביוטיקה שיכולה להיות נפרוטוקסית (מזיקה לכליות) ואוטוטוקסית (פוגעת בשמיעה): מדידה של ריכוזי גנטמיצין בפלזמה של המטופל וחישוב של AUC, משמשים להתאמת המינון של תרופה זו.

AUC משמש גם למציאת הריכוז הממוצע על פני מרווח זמן: AUC/t. כמו כן, יש מתייחסים ל-AUC כאשר מדובר בסילוק תרופה מהגוף. הכמות שסולקה על ידי הגוף (מסה) = פינוי (נפח\זמן) * AUC (מסה*זמן\נפח).

== AUC וזמינות ביולוגית ==
בפרמקוקינטיקה, זמינות ביולוגית מתייחסת בדרך כלל לשיעור (אחוז) התרופה שנספג באופן סיסטמי וכך זמין לייצר השפעה ביולוגית. הזמינות נמדדת לעיתים קרובות על ידי כימות ה-AUC. על מנת לקבוע את ה-AUC, נרשמת עקומת הריכוז בסרום כתלות בזמן, בדרך כלל באמצעות תרופות המסומנות בפחמן 14 ובעזרת AMS (ספקטרומטריית מסה מואצת).<ref> Lappin, Graham; Rowland, Malcolm; Garner, R Colin (2006). "The use of isotopes in the determination of absolute bioavailability of drugs in humans". Expert Opinion on Drug Metabolism & Toxicology 2 (3): 419–27.</ref>

זמינות ביולוגית ניתן למדוד במונחי "זמינות ביולוגית מוחלטת" או "זמינות ביולוגית יחסית".

=== זמינות ביולוגית מוחלטת ===
זמינות ביולוגית מוחלטת מתייחסת לזמינות הביולוגית של התרופה כאשר היא ניתנת באמצעות נטילה שאיננה תוך ורידית (non-IV, כלומר בטבליה פומית, נר, זריקה תת-עורית וכו'), בהשוואה לזמינות הביולוגית של אותה תרופה הניתנת תוך ורידית (IV). הדבר נעשה על ידי השוואת ה-AUC של דרך הנטילה שאיננה תוך ורידית עם ה-AUC של התרופה הניתנת תוך ורידית. שיעור זה מנורמל על ידי הכפלה במינון של כל צורת מינון בהתאמה.<ref>Srinivasan, V. Srini (2001). "Bioavailability of Nutrients: A Practical Approach to In Vitro Demonstration of the Availability of Nutrients in Multivitamin-Mineral Combination Products". The Journal of Nutrition 131 (4 Suppl): 1349S–1350S.</ref>

: <math>F_{\text{abs}} = \left( \frac{\text{AUC}_{\text{non-IV}}}{\text{AUC}_{\text{ IV}}}\ \right) \times \left( \frac{\text{Dose}_{\text{ IV}}}{\text{Dose}_{\text{non-IV}}}\ \right)</math>

=== זמינות ביולוגית יחסית ===
זמינות ביולוגית יחסית משווה את הזמינות הביולוגית בין שתי צורות מינון שונות כלשהן. שוב, לביצוע ההשוואה משמשים ה-AUCs היחסיים, והמינונים יחסיים משמשים לנירמול החישוב.

: <math>F_{\text{rel}} = \left( \frac{\text{AUC}_{\text{dosageA}}}{\text{AUC}_{\text{dosageB}}}\ \right) \times \left( \frac{\text{Dose}_{\text{B}}}{\text{Dose}_{\text{A}}}\ \right)</math>

==ראו גם==

* C <sub>max</sub> (פרמקולוגיה)
* השטח תחת העקומה של עקומה אופיינית למסווג

== הערות שוליים ==

קטגוריה:פרמקוקינטיקה
אברהרד הרביעי, רוזן וירטמברג

אברהרד הרביעי, רוזן וירטמברג (בגרמנית: Eberhard IV. von Württemberg; 23 באוגוסט 1388 – 2 ביולי 1419) היה הרוזן השליט של וירטמברג מ-1417 ועד מותו.

== ביוגרפיה ==
אברהרד נולד ב-23 באוגוסט 1388 בשטוטגרט, והיה בנם הבכור של אברהרד השלישי, רוזן וירטמברג ואנטוניה ויסקונטי. ב-13 בנובמבר 1397 הוא התארס להנרייטה מממפלגארד. הנרייטה הייתה בתו הבכורה והיורשת העיקרית של אנרי מממפלגארד, שמת בשנת 1396 שנה אחת לפני אביו, הרוזן סטפן מממפלגארד. נישואיהם, שהתרחשו ב-1407 לכל המאוחר, גרמו לרוזנות ממפלגארד להפוך לחלק מווירטמברג. לאברהרד הרביעי נולד גם ילד מאגנס פון דגרסהיים.

אברהרד הרביעי לקח חלק פעיל בניהול המדינה משנת 1407. החל משנת 1409 הוא שלט ברוזנות ממפלגארד יחד עם הנרייטה. לאחר מותו של אברהרד השלישי ב-16 במאי 1417, הוא הפך לשליט של כל וירטמברג. בזמן מותו ב-2 ביולי 1419, שני בניו של אברהרד, לודוויג, שלימים יהפוך לרוזן לודוויג הראשון, ואולריך, לימים הרוזן אולריך החמישי, היו רק בני שבע ושש, בהתאמה. הוקמה ממשלת אפוטרופסות של הנרייטה ועד 32 חברי מועצה מווירטמברג.

== משפחתו ==
הוא היה נשוי להנרייטה, רוזנת ממפלגארד והיו לו שני בנים ובת:
* אנה מוירטמברג (1408–1471), התחתנה עם פיליפ הראשון, רוזן קצנלנבוגן
* לודוויג הראשון, רוזן וירטמברג-אוראך (1412 – 24 בספטמבר 1450).
* אולריך החמישי, רוזן וירטמברג (1413 – 1 בספטמבר 1480).

== אילן יוחסין ==

== קישורים חיצוניים ==

קטגוריה:ילידי 1388
קטגוריה:נפטרים ב-1419
חדר עישון

חדר עישון ב[[תחנת רכבת ביפן]]
חדר עישון הוא חדר שבו מותר לעשן כשבמקומות אחרים בסביבה אסור, על מנת למנוע עישון פסיבי.

בישראל קיים חוק למניעת העישון במקומות ציבוריים והחשיפה לעישון על מנת לשמור על בריאות הציבור הכללי ולהפחית את תופעת ה"עישון הפסיבי".<ref></ref><ref></ref> על פי החוק, במקום ציבורי שבו אסור לעשן ניתן להקים חדר עישון אשר מונע מטרד ופגיעה למי שנמצאים מחוץ לחדר העישון.

את חדר העישון מציבים בעיקר ומקומות ציבוריים כמו נמל תעופה, מרכזי קניות, מקומות עבודה ועוד.<ref></ref><ref></ref>

==חסויות==
לעיתים חברות הסיגריות נותנת חסות לחדרי עישון, מציבות פרסומות ומממנות את עלות ההקמה החדר או התחזוקה השוטפת. חברות סיגריות פעלו רבות כדי להבטיח שהעישון יותר במקומות הומי אדם ובפרט בשדות תעופה, שהם מקומות בעלי פרופיל גבוה לשירות אנשים רבים שלעיתים קרובות משועממים או עצבניים.

==קישורים חיצוניים==

==הערות שוליים==

קטגוריה:עישון
קטגוריה:חדרים
ז'אן השני, דוכס לורן

ז'אן השני מאנז'ו (2 באוגוסט 1426 – 16 בדצמבר 1470) היה דוכס לורן מ-1453 ועד מותו. הוא היה נשוי למארי דה בורבון, בתו של שארל הראשון, דוכס בורבון.

== ביוגרפיה ==
ז'אן נולד ב-2 באוגוסט 1426 בנאנסי, והיה בנם של רנה מאנז'ו ואיזבלה, דוכסית לורן. ב-1453 הוא ירש את דוכסות לורן מאמו, הדוכסית איזבל, במהלך חייו של אביו, הדוכס רנה מאנז'ו, שהיה דוכס לורן ומלך נאפולי. כיורש העצר של נאפולי, הוא הוגדר כדוכס קלבריה ובילה את רוב זמנו במזימות לחידוש השושלת האנגווינית של נאפולי. בשנת 1460, הוא הביס באופן מכריע את פרדיננדו הראשון, מלך נאפולי בנולה, אך לא הצליח למנוע מאחרים לבוא לעזרתו. הוא הובס בטרויה ב-1462 ובאיסקיה ב-1465. בשנת 1466, הקטלונים בחרו באביו כמלך אראגון, והוא הוכתר כנסיך גירונה ויורש העצר. הוא נסע לקטלוניה כדי להדגיש את טענות המשפחה, אבל מת, כביכול ברעל, בברצלונה.

== משפחתו ==
מארי ובעלה ז'אן
בשנת 1444, הוא התחתן עם מארי דה בורבון, בתם של שארל הראשון, דוכס בורבון ואגנס מבורגון, דוכסית בורבון (ונכדתו של ז'אן חסר הפחד, ואחיינית של פיליפ הטוב, שניהם דוכסי בורגונדי ואויבים ובני ברית לאביה). חוזה הנישואין נחתם באפריל 1437, אולם הטקס התקיים בסביבות 1444 כשהיא הייתה מבוגרת יותר ותוכל לסיים את הנישואין.
ז'אן ד'אנז'ו, מדליה מאת פרנצ'סקו לורנה
למארי וז'אן נולדו הילדים הבאים:
# איזבל (1445 – 1445)
# ז'אן (1445 – 1471),
# רנה (1446)
# מארי (1447)
# ניקולא (1448 – 1473)

לז'אן היו גם כמה ילדים לא חוקיים:
* ז'אן (נפטר ב-1504), רוזן בריי
* אלברט, שליט ד'אסי
* ז'אן ד'אבנקור, התחתנה עם אשיל, ממזר בובאו
* מרגריט
* בת נוספת, התחתנה עם ז'אן ד'אקו

== קישורים חיצוניים ==

== הערות שוליים ==

קטגוריה:יורשי עצר שלא זכו למלוך
קטגוריה:דוכסי לורן
קטגוריה:ילידי 1426
קטגוריה:נפטרים ב-1470
הפיגוע בקו 78

הפיגוע בקו 78 (ידוע גם כ"הפיגוע בתלפיות") היה פיגוע טרור פלסטיני שהתרחש ב-13 באוקטובר 2015, ובמסגרתו שני מחבלים חמושים ברובה וסכין עלו על אוטובוס בירושלים והחלו לדקור ולתקוף את הנוסעים.

== הפיגוע ==
ב-13 באוקטובר 2015 שני המחבלים: אליאן, ובלאל אבו גנאם הגיעו באופנוע מג'בל מוכאבר שבה התגררו לשכונת תלפיות מזרח הסמוכה, ולאחר מכן עלו לאוטובוס כשכלי הנשק חבויים בתוך בגדיהם. הם המתינו באוטובוס עד שנוסעים נוספים עלו, ואז החלו בהתקפה.

בלאל אבו גנאם ירה בנוסעים ואילו אליאן דקרה אותם. לאחר שלגנאם נגמרו הכדורים הוא החל לחנוק נוסעים.

כוחות הביטחון שהגיעו למקום במהירות חיסלו את אליאן ואילו בלאל שרד, הורשע, ונידון לשלושה מאסרי עולם.

בתיהם של גנאם ואליאן, נהרסו.

=== קורבנות ===
בפיגוע נרצחו 3 בני אדם. מותם של שניים מהם נקבע בזירה: חיים חביב בן ה-78, ואלון גובברג בן ה-51. בנוסף, גבר בן 76 בשם ריצ'רד לייקין נפצע אנושות לאחר שנורה בראשו ונדקר בחזהו, ומת מפצעיו שבועיים לאחר מכן, ב-27 באוקטובר.

בנוסף נפצעו בפיגוע כ-15 אזרחים.

== תגובות ==
לאחר הפיגוע, הועלו על ידי הפלסטינים סרטונים המתדרכים היטב כיצד לדקור בצורה מדויקת אזרחים ישראלים.

לדברי מיכה אבני, בנו של ריצ'רד לייקין, הפוסטים כללו:

== ראו גם ==
* גל הטרור הפלסטיני (2015–2016)
* תלפיות

== הערות שוליים ==

קטגוריה:ירושלים: פיגועי דקירה
קטגוריה:ירושלים: פיגועי ירי
קטגוריה:פיגועים באוטובוסי אגד בירושלים
קטגוריה:גל הטרור (2015–2016)
קטגוריה:פיגועי טרור בישראל ב-2015
יאקוב, מרקיז באדן-באדן

יאקוב הראשון, מרקיז באדן (בגרמנית: Jakob I. von Baden; 15 במרץ 1407 – 13 באוקטובר 1453) היה מרקיז באדן-באדן בין השנים 1431–1453.

== ביוגרפיה ==
יאקוב נולד ב-15 במרץ 1407 בהאכנברג, והיה בנם הבכור של ברנהרד הראשון, מרקיז באדן-באדן ואשתו השנייה אנה מאוטינגן. יאקוב הראשון היה איש בעל אמונות דתיות עמוקות, והיה ידוע כמייסד כנסיות. הוא ייסד את המנזר בפרמרסברג והיה נדיב עיקרי של ה- Stiftskirche בבאדן-באדן.

על פי מצוות אביו, רק שניים מבניו היו אמורים להיחשב יורשי המרקיזות. לכן, רק קרל וברנהרד קיבלו חינוך חילוני; לילדים האחרים היה חינוך דתי קפדני. גאורג, לאחר שהחל בקריירה דתית בצעירותו, חזר לזמן קצר לקריירה חילונית, אך בשנת 1454 חזר למסדרים קדושים ולאחר מכן הפך לבישוף של מץ.

יאקוב היה ההפך מאביו; אניאה סילביו דה פיקולומיני (האפיפיור פיוס השני) אפיין אותו כ"מפורסם בקרב הגרמנים בזכות הצדק והאינטליגנציה שלו".

בשנותיו הראשונות היה שליט רכוש המשפחה בהוהנברג, עד שבגיל 24 עלה לשלטון בבאדן. הוא תואר כאביר נוקשה ואב חסכן של המדינה והיה פופולרי בקרב הנסיכים כמתווך. גם הקיסר זיגיסמונד וגם הקיסר פרידריך השלישי, שתחתיו שירת, חשבו עליו מאוד.

כאשר כתוצאה מהפלה אחותו אגנס ברחה באמצע סכסוך על ירושה, המרקיז איבד את תביעתו לדוכסות שלזוויג. הוא כעס כל כך שהוא כלא את אגנס לשארית חייה בטירת אברשטיין באברשטיין בורג. (האירוע זכור כ"האסון הכפול של גוטורפ").

כאשר בשנת 1427 נכנס הסכם שפונהיים לתוקף, הוא השיג נחלה על המוזל. בשנת 1442 הוא קנה עבור 30,000 מצאצאיו של ולטר פון גרולדסק מחצית הלורדות של להר ומהלברג. ב-13 באוקטובר 1453 מת יאקוב במיהלבורג, ובניו ירשו את נחלותיו.

== משפחתו ==
הוא התחתן ב-25 ביולי 1418 עם קתרין מלורן, בתם של שארל השני, דוכס לורן ומרגרט מפפאלץ. נולדו להם הילדים הבאים:
# קרל הראשון, מרקיז באדן-באדן (1427 – 24 בפברואר 1475).
# ברנהרד השני, מרקיז באדן-באדן (1428 – 12 ביולי 1458).
# יוהאן (1430 – 9 בפברואר 1503), הארכיבישוף של טריר.
# מרגרטה (1431 – 24 באוקטובר 1457), התחתנה עם אלברכט השלישי, הנסיך הבוחר מברנדנבורג.
# גאורג (1433 – 11 בפברואר 1484), בישוף מץ.
# מרקוס (1434 – 1 בספטמבר 1478), קאנון בליאז' ובשטרסבורג.
# מתילדה (1435/39 – 18 באפריל 1485), מנזר בטריר.

היה לו גם בן לא חוקי, רודולף מבאדן.

== קישורים חיצוניים ==

* 

== הערות שוליים ==

קטגוריה:בית צרינגן
קטגוריה:ילידי 1407
קטגוריה:נפטרים ב-1453
קוטינוס מזרחי

קוטינוס מזרחי (שם מדעי: Cotinus coggygria), המוכר גם כעץ עשן או שיח עשן, הוא מין אירו-אסיאתי של צמח פורח ממשפחת האלתיים.

== תיאור ==
זהו שיח נשיר רב-ענפים שגדל לגובה של 5–7 מטרים ורק לעיתים נדירות יוצר עץ קטן. עליו אליפטיים, קוטרם 3–8 ס"מ, צבעם ירוק והם בעלי ברק שעוותי. בסתיו צבע העלווה נעשה מגוון – כתום אפרסק, צהוב, סגול וארגמן. הפרחים מרובים, בעלי חמישה עלי כותרת בצבע צהוב חיוור, והם גדלים בתפרחות שקוטרן עשוי להגיע עד 30 ס"מ (על אף שקוטרו של כל פרח בודד הוא כ-5–10 מ"מ בלבד). מרבית הפרחים בכל תפרחת מתארכים לעלים נוצתיים בצבעי צהבהב-ורוד עד ורוד-סגול, והם אלו שמעניקים לעץ את המראה הייחודי דמוי עשן שהעניק לו את שמו העממי, עץ עשן.

== הפצה ובית גידול ==
מין זה הוא ילידי בשטח שמשתרע מדרום ומזרח אירופה על פני מרכז אסיה והרי ההימלאיה ועד צפון סין.

== שימושים ==
העץ נפוץ כצמח נוי, ורבים מזניו נבחרו בשל עלוותם הסגולה. בעבר שימש העץ גם להפקת צבע צהוב בשם פיסטין, שהוחלף בהמשך בצבעים סינתטיים.

== גלריה ==
<gallery mode="nolines">
Cotinus coggygria kz02.jpg|מבט מרחוק
Скумпия кожевенная European smoketree (Cotinus coggygria).jpg|מבט מרחוק
Cotinus coggygria 2 RF.jpg
Ruhland, Grenzstr. 4, Perückenstrauch (Cotinus coggygria), Blütenstand, Spätfrühling, 03.jpg|עלים ופריחה
Cotinus coggygria 163071094.jpg
Cotinus coggygria Royal Purple 0zz.jpg
Cotinus coggygria autumn leaf.jpg|עלה בסתיו
</gallery>

==קישורים חיצוניים==

== הערות שוליים ==

קטגוריה:צמחים שתוארו ב-1771
קטגוריה:טקסונים שתוארו בידי ג'ובאני אנטוניו סקופולי
קטגוריה:אלתיים
אורי גוב

אורי גוב (נולד ב-14 באפריל 1993) הוא שחקן טלוויזיה ותיאטרון ישראלי. נוסף לכך, הוא מדריך שפת סימנים לתיאטרון.

== ביוגרפיה ==
גוב נולד וגדל בתל אביב. אמו נטע, ציירת וצלמת, ואביו מיקי גוב, מפיק אירועים שבין השאר הפיק במשך שנים את פסטיבל הג'אז באילת והופעות מחול.

אחיו הבכור איתמר, קולנוען ועושה תערוכות ומתגורר בברלין, ואחותו התאומה איה, מתעסקת באמנות פלסטית וגרפיקה.

דודו, הוא השחקן והזמר גידי גוב ודודתו הייתה המחזאית והתסריטאית ענת גוב.

הוא למד בבית הספר לאמנויות ואחר כך בתיכון עירוני א' בתל אביב.

בשירות לאומי עבד בגן של ילדים לקויי וכבדי שמיעה וחירשים. בוגר לימודי משחק בבית הספר לאמנויות הבמה בסמינר הקיבוצים. עבד כמדריך שפת סימנים לתיאטרון בתיאטרון הבימה ותיאטרון הספרייה וכן מדריך שחקנים על הסט בסדרת הטלוויזיה "זגורי אימפריה". כמו כן, הוא גילם בסדרה זו את אלון המלצר.

שיחק בתיאטרון תמונע, בהצגות "המחברת הגדולה" בבימוי מאור זגורי ומירי לזר ו"מקלט #02" בבימוי אילאיל לב כנען בפסטיבל עכו בשנת 2014. שיחק בתיאטרון הקובייה בהצגה "חושים" בבימוי מאיה ניצן.

בשנים 2018–2019 שיחק בקבוצת "החיפאית" בתיאטרון חיפה. שיחק בהצגות "איך לקום מכיסא" מאת ובבימוי רוני ברודצקי, "אמסטרדם" בבימוי מור פרנק, "פאקינג תתעוררו" מאת ובבימוי יעל טל, "הלילה השנים עשר" תרגום דורי פרנס, בימוי רוני ברודצקי.

באפריל 2020 החל לשחק בסדרת טלוויזיה לנוער המצליחה "פלמ"ח", שבה גילם את דמותו של לורנס מונטגומרי, בנו של ברנרד לו מונטגומרי.

בשנת 2022 שיחק את דמותו של אליהו "אלייז'ה" לוי, התפקיד הראשי בסדרת הטלוויזיה "קרתגו" ששודרה בערוץ כאן 11.
בשנת 2023 נבחר על ידי פורבס ישראל לאחד מ-30 הצעירים הישראלים המבטיחים.<ref></ref>

== חיים אישיים ==
גוב רווק ומתגורר ביפו.

==קישורים חיצוניים==

* [http://old.ht1.co.il/?CategoryID=194&ArticleID=40025 אורי גוב], באתר תיאטרון חיפה
* נועם ארבל, [https://www.frogi.co.il/entertainment/tv/32354 "לא משנה כמה מפורסם שם המשפחה שלי, זה לא מה שיפתח לי דלתות"], באתר פרוגי, 10 במאי 2020
* 
==הערות שוליים==

קטגוריה:שחקנים להט"בים ישראלים
קטגוריה:שחקני קולנוע וטלוויזיה ישראלים
קטגוריה:בוגרי בית הספר לאמנויות תל אביב
קטגוריה:בוגרי תיכון עירוני א' (תל אביב)
קטגוריה:בוגרי בית הספר למשחק של סמינר הקיבוצים
קטגוריה:פורבס 30Under30: ישראל
קטגוריה:ישראלים שנולדו ב-1993
ברנהרד הראשון, מרקיז באדן-באדן

ברנהרד הראשון, מרקיז באדן (1364 – 5 באפריל 1431) היה מרקיז באדן בין השנים 1391 ל-1431.

== ביוגרפיה ==
הוא היה בנם הבכור של רודולף השישי, מרקיז באדן ומתילדה משפונהיים. הוא ואחיו רודולף השביעי, מרקיז באדן-באדן חתמו על חוזה ירושה בשנת 1380, לפיו ניתן לחלק את המרקיזות רק בין צאצאים גברים למשך שני דורות. רודולף השביעי קיבל לאחר מכן את האזורים הדרומיים מאטלינגן דרך ראשטט לבאדן-באדן, ברנהרד עצמו קיבל את האזורים סביב דורלאך ופפורצהיים.

מושב משפחתו היה במבצר הוהנבאדן מעל המרחצאות התרמיים של העיר באדן. במהלך שלטונו הוא הרחיב את הטירה מהמבנה הגותי הבסיסי. ב-25 ביולי 1415 תמורת 80 גילדן רייני, הוא רכש את האכברג, הוהינגן, אובר-אוזנברג ואת העיירה סולצבורג בבאדן העילית מאוטו השני, מרקיז באדן-האכברג. בתקופה זו היו לו מחלוקות רבות עם הערים שטרסבורג, שפייר ועם המלך רופרכט הראשון. יורשו יאקוב הראשון הרחיב עוד יותר את הטירה למבצר.

== משפחתו ==
ב-22 ביוני 1368 התארס ברנהרד הראשון עם מרגרטה מההנברג, בתו היחידה ויורשתו של רודולף השלישי, רוזן הוהנברג. הנישואים הרשמיים התקיימו שש עשרה שנים מאוחר יותר, ב-1 בספטמבר 1384. לא היו להם ילדים ולבסוף התגרשו ב-1391.

ב-15 בספטמבר 1397 ניתן פטור של האפיפיור לנישואים עתידיים בין ברנרד הראשון לאנה, בתו של הרוזן לודוויג האחד עשר, רוזן אטינגן, משום שהיו קשורים בדרגה הרביעית האסורה של קרבה. הנישואין התקיימו ב-27 במרץ 1398, ונולדו להם עשרה ילדים:
* אנה (15 במרץ 1399 – לאחר 6 בדצמבר 1421), התחתנה עם לודוויג הרביעי מליכטנברג
* ביאטריקס (24 ביוני 1400 – 1452), התחתנה עם אמיך השישי, רוזן ליינינגן-הרטנבורג
* מטילדה (11 בדצמבר 1401 – 18 באפריל 1402).
* מרגרטה (25 בינואר 1404 – 7 בנובמבר 1442), התחתנה עם אדולף השני, רוזן נסאו-וייסבאדן-אידשטיין
* יאקוב (15 במרץ 1407 – 13 באוקטובר 1453)
* אגנס (25 במרץ 1408 &#x2013; בינואר 1473), התחתנה עם גרהרד השביעי, רוזן הולשטיין-רנדסבורג ולאחר מכן התחתנה בחשאי עם הנס פון לוון
* אורסולה (24 באוקטובר 1409 – 24 במרץ 1429), התחתנה עם גוטפריד התשיעי, רוזן זיגנהיין ולאחר מכן התחתנה עם אולריך השני, דוכס טק
* ברנהרד (31 באוקטובר 1412 – 27 ביולי 1424).
* בריגיטה (1 בינואר 1416 – לאחר 24 ביולי 1441).
* רודולף (13 ביולי 1417 – אוגוסט 1424).

היו לו גם שני ילדים לא חוקיים:
* ברנהרד, כומר בבזיגהיים (בין 1422 ל-1439) וקנון בקתדרלת בזל ב-1439.
* אנה (נפטרה לפני 12 במאי 1449), נישאה לפני 1439 לפול לוטראן פון ארטרין, פוגט מפפורצהיים ב-1453.

== קישורים חיצוניים ==

* 

== הערות שוליים ==

קטגוריה:מרקיזי באדן
קטגוריה:ילידי 1364
קטגוריה:נפטרים ב-1431
רודולף השישי, מרקיז באדן

רודולף השישי, מרקיז באדן (נפטר ב-21 במרץ 1372) היה מרקיז באדן-באדן ורוזן אברשטיין בין השנים 1353 ל-1372.

== ביוגרפיה ==
הוא היה בנם הבכור של פרידריך השלישי ומרגרטה מבאדן. תחת רודולף השישי באדן שוב התאחדה ב-1361, מאחר שהענפים האחרים נכחדו. תחת שלטונו המרקיזות של באדן הוכרה לראשונה בתור princeps regni (Reichsfürst).

== משפחתו ==
רודולף התחתן עם מתילדה משפונהיים, בתו של יוהאן השלישי, רוזן שפונהיים והיו לו את הילדים הבאים:
# ברנהרד הראשון, מרקיז באדן-באדן (1364 – 5 באפריל 1431).
# רודולף השביעי, מרקיז באדן-באדן (נפטר ב-1391).
# מטילדה (נפטרה ב-3 באוגוסט 1425), התחתנה עם היינריך, רוזן ההנברג

== קישורים חיצוניים ==

* 

קטגוריה:מרקיזי באדן
קטגוריה:ילידי המאה ה-14
קטגוריה:נפטרים ב-1372
חיים שפירא (כדורגלן)

חיים שפירא (19 במרץ 1931 – 19 בדצמבר 2022) היה כדורגלן ששיחק במספר קבוצות בכדורגל בישראל במהלך שנות החמישים. היה שותף לזכייה הראשונה של קבוצת הפועל פתח תקווה באליפות ובגביע המדינה, בה שיחק במרבית הקריירה.

==קריירה==
שפירא החל לשחק כדורגל בקבוצת הנוער של הפועל פתח תקווה ובגיל 18 עלה לקבוצה הבוגרת. את הופעת הבכורה עשה במחזור ה-16 של עונת 1949/1950 בניצחון על מכבי רחובות. בעונת 1951/1952 שותף ב-11 משחקים. בעונת 1954/1955 שותף במרבית משחקי הקבוצה והיה שותף לזכייה הראשונה של הקבוצה באליפות. ביולי 1957 היה שותף לניצחון ולזכייה בגביע המדינה.

במהלך השנים הושאל שפירא להפועל נתניה, הפועל רחובות והפועל רמת גן, בכל אחת שיחק מספר חודשים אחריהם חזר להפועל פתח תקווה. לקראת סיום הקריירה עבר להפועל מחנה יהודה, אך אחרי מספר חודשים החליט לפרוש. הוא החל בקריירת אימון קצרה, אך עזב אותה מהר מאוד ולא נשאר בתחום.

==לאחר הפרישה==
שפירא עבד באגד עד יציאתו לפנסיה. נפטר ב-19 בדצמבר 2022.

==קישורים חיצוניים==
* [http://hptinfo.com/index.php?ShowPlayer=HaimShapira חיים שפירא], באתר מוזיאון פתח תקווה

==הערות שוליים==

קטגוריה:כדורגלני הפועל פתח תקווה
קטגוריה:ישראלים שנולדו ב-1931
קטגוריה:ישראלים שנפטרו ב-2022
פהד בלאן

פהד בלאן (בערבית: فهد بلان; 22 במרץ 1933 – 24 בדצמבר 1997)<ref></ref> היה זמר ושחקן דרוזי-סורי פופולרי.<ref></ref><ref></ref> כמו רוב דור האמנים שלו שהחלו את הקריירה בתחילת שנות השישים, הוא נחשף לעולם של השפעות. קולו ומראהו הפכו אותו לסמל של גבריות וזיכו אותו בתפקידי משחק רבים בצעירותו.

פהד בלאן נסע למצרים ועבד עם פריד אל-אטרש.<ref></ref> הוא התחתן עם השחקנית מרים פכר א-דין והייתה לו קריירת משחק. לפחות אחד משיריו (מא אקדרשי עלא קידה) בוצע בניב מצרי. רוב שיריו מבוצעים בניב חוראני האופייני לדרום סוריה ולצפון ירדן. שיר אחד נעשה בערבית ספרותית (Jassa El Tabibo Liya Nabadhi). לפהד בלאן היה קול חזק ויפה להפליא שנהג להטיל צל על מנגינת השיר. רבים רואים בשיריו "Larchab Haddak Yal Motor" וכן "Irkibna 3al Houssan" כבסיס לז'אנר במוזיקה הערבית שנודע לאחר מכן כ"שירים מההרים" (בערבית: الأغنية الجبلية).

==לקריאה נוספת==
* Zuhur, Sherifa, Asmahan's secrets: woman, war and song, University of Texas Press, 2000

==קישורים חיצוניים==

==הערות שוליים==

קטגוריה:זמרים דרוזים
קטגוריה:זמרים סורים
קטגוריה:שחקני קולנוע וטלוויזיה
קטגוריה:דרוזים סורים
קטגוריה:סורים שנולדו ב-1933
קטגוריה:סורים שנפטרו ב-1997
ליסבון (מחוז)

מחוז ליסבון הוא מחוז לאורך החוף המערבי של פורטוגל. במחוז נמצאת עיר הבירה ליסבון, העיר הגדולה במדינה, והמרכז הכלכלי והתרבותי החשוב במדינה. במחוז מתגוררים 2,275,591 תושבים.

== מועצות עירוניות ==
מבחינה מנהלית, מחולק מחוז ליסבון ל-16 מועצות עירוניות.
{| class="wikitable"
!שם המועצה המקומית
!שם בפורטוגזית
!בירת המועצה המקומית
!אוכלוסייה (נכון ל-2021)
|-
|אלנקר
|Alenquer
|אלנקר
|44,428
|-
|אמדורה
|Amadora
|אמדורה
|171,719
|-
|ארודה דוס וינהוס
|Arruda dos Vinhos
|ארודה דוס וינהוס
|13,983
|-
|אזמבוז'ה
|Azambuja
|אזמבוז'ה
|21,421
|-
|קדאבל
|Cadaval
|קדאבל
|13,382
|-
|קשקאיש
|Cascais
|קשקאיש
|214,134
|-
|ליסבון
|Lisboa
|ליסבון
|544,851
|-
|לוריס
|Loures
|לוריס
|201,646
|-
|לורינה
|Lourinhã
|לורינה
|26,261
|-
|מפרה
|Mafra
|מפרה
|86,523
|-
|אודיבלס
|Odivelas
|אודיבלס
|148,156
|-
|אוירס
|Oeiras
|אוירס
|171,802
|-
|סינטרה
|Sintra
|סינטרה
|385,954
|-
|סובראל ממונטה אגרקו
|Sobral de Monte Agraço
|סובראל ממונטה אגרקו
|10,542
|-
|טורס ודרס
|Torres Vedras
|טורס ודרס
|83,130
|-
|וילה פרנקה דה שירה
|Vila Franca de Xira
|וילה פרנקה דה שירה
|137,659
|}

==קישורים חיצוניים==

==הערות שוליים==

קטגוריה:פורטוגל: מחוזות
פרדריק הוק

פרדריק הוק (באנגלית: Frederick Hamilton "Rick" Hauck; נולד ב-11 באפריל 1949) הוא אסטרונאוט לשעבר בתוכנית מעבורות החלל של נאס"א. הוא טס ב-3 משימות, בהם פעמיים היה מפקד צוות. 

הוק נולד בלונג ביץ' שבמדינת קליפורניה בארצות הברית. אביו היה איש צבא וסבא שלו היה תת-אדמירל במהלך מלחמת העולם השנייה.

לאחר סיום בית הספר הוא סיים לימודי תואר ראשון באוניברסיטת טאפטס בשנת 1962 והמשיך ללימודי הנדסה גרעינית במכון הטכנולוגי של מסצ'וסטס אותו סיים עם תואר שני 1966.

==שירות צבאי==
לימודי תואר ראשון הוק עשה במסגרת עתודה צבאית ולאחר סיום הלימודים הוצב באוניית צי ארצות הברית. שנת 1964 הוא למד בבית הספר של הצי ללימודים מתקדמים. בשנת 1966 הוא נשלח לקורס טיס. לאחר סיום הקורס הוא הוצב בנושאת מטוסים.

==שירות בנאס"א==
ב-1978 הוק נקלט ביחידת האסטרונאוטים של נאס"א. הוא היה חבר בצוות קרקע של מספר משימות. במשימת STS-7 הוא קיבל מינוי של טייס הצוות. הטיסה בוצע במעבורת החלל צ'לנג'ר. בשנת 1984 הוק היה מפקד צוות של משימה STS-51-A על מעבורת החלל דיסקברי. במהלך משימה זו לראשונה הוחזרה לכדור הארץ חללית לשימוש בהמשך. 

בשנת 1986 הוק עבר לתפקיד ניהולי בנאס"א. למרות זאת בשנת 1988 הוא מונה למפקד צוות של משימה STS-26 וטס לחלל בפעם השלישית. 

==לאחר נאס"א==
בתום תפקידיו בנסא"א הוא הצטרף לחברת AXA Space ובשנת 1993 מונה למנכ"ל החברה. החברה עוסקת בהערכת סיכונים בתחום תעשיית החלל.

==קישורים חיצוניים==

* 

קטגוריה:בוגרי אוניברסיטת טאפטס
קטגוריה:בוגרי המכון הטכנולוגי של מסצ'וסטס
קטגוריה:אסטרונאוטים אמריקאים
קטגוריה:טייסי צי ארצות הברית
קטגוריה:טייסי ניסוי אמריקאים
קטגוריה:אנשי הכוחות המזוינים של ארצות הברית במלחמת וייטנאם
קטגוריה:אמריקאים מעוטרי אות לגיון ההצטיינות
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית האוויר
קטגוריה:מעוטרי מדליית השירות המצוין של מחלקת ההגנה
קטגוריה:חברי היכל התהילה הלאומי לתעופה
קטגוריה:מנהלים אמריקאים
קטגוריה:אמריקאים שנולדו ב-1949
Devour (שיר של שיינדאון)

"Devour" (בעברית: לטרוף) הוא סינגל של להקת הרוק האמריקאית שיינדאון. הסינגל יצא לאור ב-5 במאי 2008 כסינגל הראשון מתוך אלבום האולפן השלישי שלהם, The Sound of Madness. נכון ל-2022 מדובר בסינגל של הלהקה שטיפס לחמשת המקומות הראשונים במצעד הרוק המיינסטרימי של מגזין הבילבורד בזמן הקצר ביותר (ארבעה שבועות). השיר הגיע למקום הראשון במצעד, והיה השני של הלהקה להגיע להישג.

==נושא השיר==
סולן הלהקה, ברנט סמית, תיאר את השיר כמכתב שכתב לנשיא ארצות הברית, ומתאר את סלידתו של סמית מג'ורג' ווקר בוש, הנשיא דאז, בהקשר של מדיניות החוץ שלו והמלחמה בעיראק. השיר נכתב לאחר שסמית הופיע בפני חיילים אמריקאיים, והבין מה נדרש מהם לבצע.

==וידאו קליפ==
הקליפ מתחיל בחברי הלהקה מכינים את כלי הנגינה שלהם, כשמדי פעם מוצג דגל ועליו סמל הלהקה. רוב יתר הקליפ מתרחש בתוך אולפן הקלטות שבו מבצעת הלהקה את השיר. ניתן לראות את ציוד הצילום שמשמש את צוות ההפקה, לרבות המסילה עליה נעה המצלמה. בקליפ מופיעה הלהקה בהרכב מחומש, הכולל את ארבעת חברי הלהקה הקבועים ואת ניק פרי, שפרש ממנה זמן קצר לאחר מכן. מפעם לפעם עובר הצילום לסמית כשהוא שר ללא הלהקה על רקע כחול המזכיר מים, וסביבו התזות מים. בסוף השיר מוצגת הלהקה מאחור בהילוך איטי, והמתופף קרץ' זורק את מקלות התיפוף באוויר, בעוד חברי הלהקה מתרחקים מהמצלמה.

הקליפ עושה שימוש רב באפקטים שונים, כמו הילוך איטי ופילטרים.

==שימוש במדיה==
* ב-29 ביוני 2008 שימש השיר כנעימה הרשמית של אירוע "Night of Champions" של ה-WWE לאותה שנה.
* רשת ESPN השתמשה בשיר במסגרת קידום שידורי עונת 2008 של ליגת ה-MLB.
* השיר נכלל בפס הקול של המשחק "Madden NFL 09" של חברת EA Sports.<ref>http://www.rockband.com/forums/showthread.php?t=64551 An official post on the Rockband.com forums by a Harmonix employee announcing "Devour" as a July 22nd downloadable track.</ref>
* ב-22 ביולי 2008 הופיע השיר במשחק "Rock Band".
* ב-2009 הוא הופיע כרצועה ניתנת להורדה במשחק "גיטאר הירו 5", כחלק מחבילת הרצועות של שיינדאון, יחד עם "Second Chance" ו-"Sound of Madness".
* השיר היה שיר הנושא של עונתה ה-16 של תוכנית הריאליטי "The Challenge" של רשת MTV.
* השיר מופיע לזמן קצר בתחילת הסרט "יעד סופי 4", לפני התאונה על הכביש המהיר. מילות השיר קורצות להתרחשויות בסצנה עצמה.

==מצעדים ודרוגים==

==מכירות==
בשנת 2016 העניק איגוד תעשיית ההקלטות האמריקאי לסינגל מעמד של תקליטון זהב, שמעיד על מכירת למעלה מחצי מיליון עותקים ממנו בארצות הברית.

==קישורים חיצוניים==

==הערות שוליים==

קטגוריה:שירי 2008
קטגוריה:סינגלים מ-2008
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:שירי זהב בארצות הברית
קטגוריה:סינגלים בהוצאת אטלנטיק רקורדס
קטגוריה:סינגלים שהגיעו למקום הראשון במצעד הרוק המיינסטרימי
אולף מרבולד

אולף דיטריך מרבולד (בגרמנית: Ulf Dietrich Merbold; 20 ביוני 1941) הוא אסטרונאוט גרמני אשר לקח חלק בתוכניות חלל.

==ביוגרפיה==
אולף מרבולד נולד בעיירה גרייץ בתורינגיה לזוג מורים. במהלך מלחמת העולם השנייה אביו גויס לורמאכט, אחרי המלחמה הוא נפטר בשבי הסובייטי. אמא שלו פוטרה מעבודה כמורה. המשפחה עברה להתגורר בעיירה גראיץ בו התגוררו גם סבים. בשנת 1960 הוא סיים לימודי בית ספר. עקב כך שמרבולד לא היה חבר בארגון הנוער הקומוניסטי נמנע ממנו להתקבל ללימודי אוניברסיטה. מרבולד עבר לברלין המערבית. הוא קיבל תעודת סיום בית הספר והתכוון להתחיל את הלימודים. בשנת 1961 נבנתה חומת ברלין ומרבולד לא היה יכול להיפגש עם אמא שלו שנותרה בגרמניה המזרחית. מרבולד החל ללמוד באוניברסיטת שטוטגרט. בשנת 1964 הוכרז על חנינה לאנשים שעזבו גרמניה המזרחית ואולף חזר לבקר את משפחתו. בשנת 1976 הוא סיים עבודת דוקטורט בפיזיקה.

בשנת 1977 סוכנות החלל האירופית הכריז על פתיחת קורס לאסטרונאוטים. לקורס נבחרו שלוש אנשים בלבד כולל מרבולד.

בשנת 1983 מרבולד טס לחלל על סיפון מעבורת החלל קולומביה במסגרת משימה STS-9. הוא היה מערב גרמני ראשון שטס לחלל ואסטרונאוט לא-אמריקאי ראשון שטס במעבורת החלל. לאחר חזרה לכדור הארץ מרבולב ביצע מספר תפקידים בתוכנית הכנת טיסות לחלל במסגרת סוכנות החלל אירופאי.

בשנת 1985 הוא היה בגיבוי למשימה STS-61-A בה השתתפו אסטרונאוטים גרמנים.

בשנת 1992 מרבולד טס לחלל בפעם השנייה במסגרת משימה STS-42 על מעבורת החלל אטלנטיס (רונלד גרייב היה מפקד צוות).

בנובמבר 1992 סוכנות החלל האירופית החלה בשיתוף פעולה עם רוסיה בטיסות לחלל. במסגרת זו מרבולד טס לחלל בחללית סויוז TM-20. החללית עגנה בתחנת החלל מיר בה פעלה משלחת מס' 16 בפיקוד יורי מלנצ'נקו. מרבולד החל ביישום תוכנית ניסויים EUROMIR-94. ב-11 באוקטובר עקב קצר במערכת החשמל החלו בעיות באספקת החשמל והיה צורך לדחות מספר ניסויים. התקלה תוקנה ב-15 באוקטובר ולוח זמנים של הפעילות המדעית עבר שינויים בהתאם. מרבולד חזר מחלל בחללית סויוז TM-19. בסך הכול הוא היה בחלל 49 ימים, יותר מכל אזרח גרמני אחר.

בשנת 1995 מרבולד מונה לראש מחלקת האסטרונאוטים בסוכנות החלל אירופי במרכז הסוכנות בקולן. בשנים 1999–2004 הוא עסק בעבודות מחקר במסגרת הסוכנות. מרבולד עזב את סוכנות בשנת 2004.

מרבולד התחתן בשנת 1969 ומתגורר עם משפחתו בשטוטגרט. בשנת 1984 הוא פגש את זיגמונד יאן, גרמני ראשון שטס לחלל (כחלק של שיתוף בין ברית המועצות לבין גרמניה המזרחית). שניהם גדלו באותו אזור בגרמניה המזרחית. לאחר איחוד גרמניה מרבולד עזר ליאן להתחיל עבודה במסגרת המרכז הגרמני לחקר החלל.

==קישורים חיצוניים==

* [https://www.esa.int/Science_Exploration/Human_and_Robotic_Exploration/Astronauts/Ulf_Merbold קורות חיים באתר סוכנות החלל האירופי]
* [https://web.archive.org/web/20090411111119/http://www.jsc.nasa.gov/Bios/htmlbios/merbold-u.html קורות חיים באתר נאס"א]
* 

==הערות שוליים==

קטגוריה:אסטרונאוטים של סוכנות החלל האירופאית
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי עיטור הידידות (רוסיה)
קטגוריה:גרמנים שנולדו ב-1941
ויטני – I Wanna Dance with Somebody

ויטני – I Wanna Dance with Somebody (באנגלית: Whitney Houston: I Wanna Dance with Somebody) הוא סרט דרמה מוזיקלית ביוגרפית אמריקאי משנת 2022 בבימויה של קאסי למונס , ותוסרט על ידי אנטוני מק'קארטן . הסרט מבוסס על חייה והקריירה של זמרת הפופ והשחקנית האמריקאית, ויטני יוסטון. בסרט מככבים נעמי אקי, סטנלי טוצ'י, אשטון סנדרס, תמרה תוני , נאפסה ויליאמס וקלארק פיטרס .

הסרט, שהוכרז לראשונה בתחילת 2020, הופק בתקציב של 45 מיליון דולר אמריקאי.<ref name="VarietyChristmas"/> צילומי הסרט התקיימו במסצ'וסטס וניו ג'רזי באוגוסט עד דצמבר 2021.

הסרט יצא בארצות הברית ב-23 בדצמבר 2022, ויצא בישראל ב-29 בדצמבר 2022.<ref></ref>

== דמויות ==
{| class="wikitable"
!שחקנ/ית
!דמות
!תיאור
|-
|נעמי אקי
|ויטני יוסטון
|זמרת-יוצרת ושחקנית
|-
|סטנלי טוצ'י
|קלייב דייוויס 
|המפיק המוזיקלי של יוסטון, וחבר קרוב שלה
|-
|אשטון סנדרס
|בובי בראון
|בעלה של ויטני יוסטון
|-
|תמרה תוני 
|סיסי יוסטון 
|אמה של ויטני יוסטון
|-
|נאפסה ויליאמס 
|רובין קרופורד
|חברה ועוזרת ואקסית של ויטני יוסטון
|-
|קלארק פיטרס 
|ג'ון יוסטון
|אביה של ויטני יוסטון
|-
|דייב הארד
|ריקי מינור 
|הבסיסט של ויטני יוסטון
|-
|בריה דניל סינגלטון
|בובי קריסטינה בראון
| rowspan="2" |בתם של ויטני יוסטון ובובי בראון
|-
|ביילי לופז
|בובי קריסטינה בראון בצעירותה
|}

== פסקול ==
הפסקול לסרט יצא, על ידי חברת התקליטים RCA רקורדס, ב-16 בדצמבר 2022, כשבוע לפני יציאת הסרט לאקרנים.<ref></ref>

== ביקורת ==
מבקר הקולנוע אוון גלייברמן, כתב במגזין Variety שהסרט הוא אחד מעשרת הסרטים הטובים ביותר לשנת 2022, וציין כי הסרט הוא "סוג הביוגרפיה המפוארת של מוזיקת הפופ היוצאת שאתה נכנע לו או שלא - ואם תעשה זאת, אתה עלול למצוא את עצמך כל כך רגשני."<ref name="oct23og"></ref><ref></ref> יובל אראל ציין כי הסרט הוא יצירה מורכבת המיועדת למעריצי הזמרת, ושנראה כי יוצרי הסרט חששו לגעת בנקודות הקשות והלא מחמיאות לדמותה של ויטני. ארז דבורה כתב ב-ynet שהשחקנית הבריטית נעמי אקי המגלמת את יוסטון אומנם מצליחה ללכוד את הרוח של הזמרת ואת הנוכחות של אישיותה אך הסרט מרכך את הדרמות בחייה של ויטני ומשמיט אלמנטים הקשורים למערכות יחסים בחייה, בין היתר המאבק שלה עם אביה לאחר שגילתה פרטים לגבי אופן הניהול הבעייתי של כספיה.

== קישורים חיצוניים ==
* 

== הערות שוליים ==

קטגוריה:ויטני יוסטון
קטגוריה:סרטי טריסטאר
קטגוריה:סרטים אמריקאיים המבוססים על סיפור אמיתי
קטגוריה:סרטי להט"ב אמריקאיים
קטגוריה:סרטי 2022
קטגוריה:סרטים באנגלית
קטגוריה:סרטים מוזיקליים אמריקאיים
קטגוריה:סרטים ביוגרפיים אמריקאיים
קטגוריה:סרטי דרמה אמריקאיים
מולטי ריטייל גרופ

מולטי ריטייל גרופ בע"מ היא חברה ציבורית המפעילה רשתות שיווק למוצרים לבית ולרכב - "אייס", "אוטודיפו", "ביתילי","אורבן" ו"איי.די.דיזיין".

==היסטוריה==
החברה הוקמה על ידי קרן קדמה קפיטל ב-13 בנובמבר 2016, תחת השם "קדמה-השקעה (2016) בע"מ". כעבור כחודש רכשה קרן קדמה קפיטל מאלקטרה צריכה את הפעילות של רשתות השיווק "אייס", "אוטודיפו" ו"אייס אלקטריק" ושילבה אותן בחברה, שבעקבות זאת שינתה את שמה, ב-15 בפברואר 2017, ל"אייס קפיטל קמעונאות (2016) בע"מ". ב-11 בינואר 2021 נרשמו ניירות הערך של החברה למסחר בבורסה לניירות ערך בתל אביב. ב-27 בדצמבר 2021 שונה שם החברה לשם הנוכחי, "מולטי ריטייל גרופ בע"מ".

סניפי "אייס אלקטריק" נסגרו, ופעילותם שולבה בחנויות רשת "אייס". בסוף 2021 הפעילה החברה 31 חנויות - 12 חנויות במותג ACE, 6 חנויות במותג Auto Depot, ו-13 חנויות משולבות (חנות ACE וחנות Auto Depot יחדיו). עשרים מחנויות אלה פעלו גם בשבת ובחג. בנוסף הפעילה החברה אתר אינטרנט למסחר אלקטרוני. לחברה יש מפעל באשדוד שבו מיוצרים רהיטים לבית (בעיקר ארונות וחדרי ארונות). הנמכרים ברשת"אייס" תחת המותג "ספץ". מרבית עובדי החברה מועסקים בהסכם קיבוצי שנחתם בין החברה לבין הסתדרות העובדים הלאומית. עובדים בכירים מועסקים בהסכמים אישיים.

בפברואר 2022 הסכימה החברה על רכישת רשתות השיווק "ביתילי", "אורבן" ו"איי.די.דיזיין" מחברת איקו עיצובים בע"מ, תמורת כמאה מיליון ש"ח. רשתות אלה כללו 32 סניפים (11 סניפי ביתילי, 17
סניפי אורבן ו-4 סניפי איי.די.דיזיין), מתוכם 6 סניפים מופעלים באמצעות זכיינים, ושלושה אתרי אינטרנט. רכישה זו הושלמה ב-1 במאי 2022.

בנובמבר 2022 הגיעה החברה להסכם לרכישת פעילות רשת מרכזי שירות לרכב CheckUp מחברת טכנוטיירס (ישראל) בע"מ, תמורת כ-2.8 מיליון ש"ח. הפעילות הנרכשת כוללת ארבעה מרכזים הפועלים תחת
המותג CheckUp ועשרה סניפים של מרכזי שירות קטנים הפועלים בתוך מוסכים בקונספט של "חנות בתוך חנות".

==קישורים חיצוניים==
* 

==הערות שוליים==

קטגוריה:חברות הנסחרות בבורסה לניירות ערך בתל אביב
קטגוריה:רשתות שיווק בישראל
קטגוריה:ראשון לציון: חברות
שובה השם

שובה השם הוא ניגון חב"די שמח שהולחן לכבוד הרבי מלובביץ'.

==אודות הניגון==
מילות הניגון: 

הניגון הולחן לקראת י"א בניסן תשנ"א, יום הולדת ה-89 של הרבי מלובביץ' על הפרק התהילים החדש של הרבי פרק צ', הולחן על ידי החסיד פייטל לוין ונבחר לניגון לפרק החדש מתוך כמה ניגונים שהולחנו.

מאז שרו את הניגון בכל שבת בתחילת התוועדות של הרבי ובהזדמנויות רבות בנוכחות הרבי והרבי היה מעודד את הניגון במיוחד בחלוקת כוס של ברכה ועוד.

==עיבודים מוזיקליים==
ב־2016 הופיע הניגון באלבום צמאה-3 בביצוע של אברהם פריד, ב־2013 הופיע באלבום משה לאופר מנגן חב"ד - 2 ללא קול וב-2014 משה לאופר מנגן חב"ד 3 בביצוע של מנדי ג'רופי ויוני שלמה, ב־2018 הופיע באלבום לחיים שמחה טיש של יוסף משה כהנא בביצוע של יעקב יהודה דסקל.

הניגון בוצע במהלך השנים גם על ידי שמחה פרידמן, אלי מרקוס, בני פרידמן, ליפא שמלצר ואחרים.

==קישורים חיצוניים==
*שניאור דייטש, [https://col.org.il/news/148021 כשה"שובה" של חב"ד גבר על ה"ימים" בישיבת הדגל הליטאית], אתר col, י"ט בתשרי תשפ"ד

==הערות שוליים==

קטגוריה:ניגוני חב"ד
לוחמי החופש

ריקי שלח מביים את [[פיטר פונדה ורוברט דה קוי ב"לוחמי החופש"]]
לוחמי החופש (באנגלית: Mercenary Fighters או Freedom Fighters) הוא סרט פעולה אמריקאי משנת 1988, בבימויו של ריקי שלח ובהפקתם של מנחם גולן ויורם גלובוס, עם פיטר פונדה ורב בראון בתפקידים הראשיים.

הצילומים נעשו בזימבבואה והעלילה היא על שכירי חרב שנשכרו לעזור לצבא להילחם בשבטים מורדים במדינה באפריקה וחלק מהם עוברים לצד השני לאחר שהם חווים את אכזריות הצבא.

הסרט גדוש באפקטים של פירוטכניקה ובפעלולנים.

==תקציר העלילה==
במדינה אפריקנית עורך הנשיא לומבלה (לסלי מונגזי) מסיבת עיתונאים ומכריז על הקמת סכר ענק שישמש להפקת חשמל ויצעיד את כלכלת המדינה. הבעיה היא שיש לפנות שלושה כפרים של שבט קורומבה מהשטח שיוצף. אנשי השבט מסרבים להתפנות ואחד העיתונאים מוחה בפני הנשיא על פעולה בה הרגו חיילי הצבא 15 מאנשי השבט. הנשיא מופתע, מסיים את המסיבה וקורא לשיחה את מפקד הצבא קולונל קימבה (רוברט דה קוי). הנשיא גוער בקימבה על כך שלא עדכן אותו ומורה לו לגייס לוחמים מהחוץ כדי לעזור לצבא.

בראש הלוחמים, ותיקי מלחמת וייטנאם, נמצא וירלי (פיטר פונדה) והוא מגייס את חבריו ט. ג'יי כריסטיאן (רב בראון), ריף טיילור (רוי אוניל), סאנשז (לורנס קילירס) ועוד. הם מגיעים לאפריקה שם מחכה להם פעולה נועזת לפי אופיים, שבצדה כסף רב.

קימבה מסביר להם כי מטרת הפעולה היא לדכא את מרד השבט ולהרוג את המנהיג ג'אונדה (ג'ו מפלה). ההתקפה על הכפר מתנהלת באכזריות. קימבה אוסף קבוצה מבני השבט, מעמיד אותם לפני כיתת יורים ופוקד עליהם לגלות את מקום המנהיג אחרת יוצאו להורג וכאשר הם אינם משתפים פעולה הם נורים למוות. קימבה גם מורה להרוג את צלם העיתונות דיק ג'והנסן (ג'ונתן ראנדס) למרות מחאותיה וצעקותיה של האחות רות.

רות (ג'ואנה ויינברג) היא אחות מתנדבת בכפרי השבט. היא הגיעה למקום עם אמה ודודתה שנרצחו בעבר באכזריות על ידי החיילים. רות מספרת לט. ג'יי על אכזריות המשטר והוא מתחיל להתאהב בה ולהבין שהוא נלחם בצד הלא נכון. רות מביאה אותו לשיחה במערה בו מתחבאים ג'אונדה ולוחמי השבט.

כעת מתכנן קימבה התקפה על כפר נוסף. לוחמי השבט טומנים מארב למתקיפים ומתחולל קרב קשה בו נפצע למוות המנהיג שנפרד מט. ג'יי לפני מותו. קימבה אומר לווירלי כי לאחר הקרב הזה הוא מייעד לו תפקיד נוסף - הפלת הנשיא, תמורתו יקבלו שכירי החרב כסף רב נוסף.

הם מתקיפים את הכפר ורות נלקחת כשבוייה. ט. ג'יי וחברו טיילור, משתלטים על הליקופטר ומתחילים בהפצצת הכפר הכבוש על ידי קימבה ואליהם מצטרפים חיילים חמושים של השבט. הכפר נכבש ורות ניצלת ברגע האחרון. כל שכירי החרב נהרגים פרט לט. ג'יי וטיילור. הם נפרדים מרות והנשיא נותן להם אישור לעזוב את המדינה בתנאי שלא יחזרו אליה...

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|פיטר פונדה
|וירלי
|לוחם
|-
|רכ בראון
|ט.ג'יי כריסטיאן
|לוחם
|-
|רון אוניל
|קליף טיילור
|לוחם
|-
|לורנס קילירס
|סאנשז
|לוחם
|-
|ג'יימס מיצ'ם
|וילסון ג'פורדס
|לוחם
|-
|רוברט דה קוי
|קולונל קימבה
|מפקד הצבא
|-
|ג'ואנה ויינברג
|רות
|אחות
|-
|לסלי מונגזי
|לומבלה
|נשיא המדינה
|-
|ג'ו מפלה
|ג'ואנדה
|מנהיג המרד
|-
|ג'ונתן ראנדס
|דיק ג'והנסן
|צלם עיתונות
|}

==קישורים חיצוניים==

*[https://www.youtube.com/watch?v=Moz7SSDBhoE&t=1s קדימון ללוחמי החופש], באתר יוטיוב
*[https://www.youtube.com/watch?v=6ORzn65Rcug לוחמי החופש], באתר יוטיוב
מיקי מאוס: היה היה בחג המולד

מיקי מאוס: היה היה בחג המולד (באנגלית: Mickey's Once Upon a Christmas) הוא סרט הנפשה אמריקאי משנת 1999 של אולפני וולט דיסני, אשר מבוסס על חג המולד. הסרט נוצר על ידי ג'ים בלנטין, בוים על ידי אלכס מאן, בראדלי ריימונד, ג'ון פלקנשטיין, ביל ספירס וטובי שלטון, ונכתב על ידי צ'רלי כהן, תומאס הארט, סקוט גורדן, טום ננס, קרטר קרוקר, ריצ'רד קריי, טמפל מתאוס ואדי גוזליאן.

==תקציר העלילה==
הסרט כולל שלושה סיפורים: דונלד דאק: תקוע על חג המולד (בהשתתפות: דונלד דאק, דייזי דאק, סקרוג' מק'דאק ויואי, דואי ולואי), חג מולד מטופש מאוד (בהשתתפות גופי, מקס, פיט והביגל בויז) ומיקי ומתנת הקוסמים של מיני (בהשתתפות: מיקי מאוס, מיני מאוס ופלוטו). דמויות אחרות של דיסני גם עושות קמיעות בסרט.

==דמויות ומדבבים==
הדיבוב העברי בוים והופק על ידי שפרירה זכאי.
{| class="wikitable plainrowheaders" style="text-align:center;"
!שם הדמות
!מדבב/ת בעברית
|-
|מיקי מאוס / מספר
|אוהד שחר
|-
|מיני מאוס
|לימור שפירא
|-
|גופי
|עמי מנדלמן
|-
|מקס
|דניאל מגון
|-
|דונלד דאק
|שי נובלמן
|-
|דייזי דאק
|רמה מסינגר
|-
|יואי דאק
|אורית אמיר
|-
|דיואי דאק
|ליליאן ברטו
|-
|לואי דאק
|שרה וינו-אלעד
|-
|דוד קמצוץ / מורטימר
|יהויכין פרידלנדר
|-
|פיט
|שמעון כהן
|-
|דודה גרטי
|דבי בסרגליק
|}
בנוסף בדיבוב העברי דיבבו גם שפרירה זכאי, עפרון אטקין, מומי לוי וגיל זמק.

==קישורים חיצוניים==

* 

* 

קטגוריה:מיקי מאוס
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי אנימציה של סטודיו דיסני-טונס
קטגוריה:סרטי אנתולוגיה
קטגוריה:סרטי חג המולד
קטגוריה:סרטי ילדים
קטגוריה:סרטי לולאת זמן
קטגוריה:סרטי קומדיה אמריקאיים
קטגוריה:סרטים אמריקאיים משנת 1999
קטגוריה:סרטי 1999
גרדנר קול

גרדנר קול (באנגלית: Gardner Cole; נולד בשם גרדנר קיין כריסטופר קול) הוא פזמונאי, נגן קלידים ומפיק מוזיקלי אמריקאי. הוא ידוע בעיקר כפזמונאי פופולרי שכתב להיטים משנות השמונים ותחילת שנות התשעים, עבור שר, מייקל מקדונלד , טינה טרנר, ג'ודי וואטלי ומדונה. הוא גם הקליט שני אלבומי סולו שהופצו בהוצאת חברת התקליטים האחים וורנר. הסינגל שלו "Live It Up" מ-1988 דורג במקום ה-91 בארצות הברית באוקטובר של אותה השנה.<ref></ref>

== דיסקוגרפיה ==
=== אלבומי אולפן ===
* 1988: 
* 1991: It's Your Life

== שירים ואלבומים ==
* "Open Your Heart", במקור "Follow Your Heart", שנכתב עבור הזמרת סינדי לאופר על ידי קול ופיטר רפלסון, על אף שהוא מעולם לא הושמע לה.<ref></ref>
* "Everything", גרדנר קול, ג'יימס ניוטון הווארד.
* "Say Once More", איימי גרנט, גרדנר קול.
* "Another Lover", מאת ג'איינט סטפס.
* Larger than Life, אלבום של ג'ודי וואטלי.

==קישורים חיצוניים==

== הערות שוליים ==

קטגוריה:מפיקים מוזיקליים אמריקאים
קטגוריה:מוזיקאים אמריקאים
קטגוריה:פזמונאים אמריקאים
קטגוריה:קלידנים
קטגוריה:אמריקאים שנולדו במאה ה-20
טוביאס דנציג

טוביאס דנציג (באנגלית: Tobias Dantzig; 19 בפברואר 1884 – 9 באוגוסט 1956) היה מתמטיקאי לטבי-אמריקאי, המכונה לעיתים "אבי המתמטיקה הפופולרית", על ספריו הרבים בנושאי מדע ומתמטיקה שנכתבו לקהל הרחב.<ref name=":0"></ref> טוביאס הוא אביו של ג'ורג' דנציג, ומחבר הספרים Number: The Language of Science (1930) ו-Aspects of Science (ניו יורק, מקמילן, 1937).

== ביוגרפיה ==
טוביאס דנציגנולד בשאבלי<ref>[https://books.google.com/books?id=Q6OdkTmpvE8C&pg=PA218&lpg=PA218&dq= Profiles in Operations Research: Pioneers and Innovators]</ref> (באותה תקופה הייתה שייכת לרוסיה הקיסרית, כיום שיאוליאי בליטא) למשפחתם של שמואל דנציג (?–1940) וגוטה דימנט (1863–1917), הוא גדל בלודז' ולמד מתמטיקה אצל אנרי פואנקרה בפריז.<ref name="mmp">.</ref> אחיו יעקב (1891–1942) נרצח על ידי הנאצים במהלך השואה; היו לו גם אח נפתלי (שגר במוסקבה) ואחות אמה.

בחייו המוקדמים, דנציג נתפס כשהוא מחלק כתבים אנטי-צאריים ונמלט לפריז, שם למד מתמטיקה אצל הנרי פואנקרה ופגש את אשתו אנג'ה אוריסון.<ref name=":0" /> בשנת 1910, הזוג עבר לארצות הברית, שם בתחילה כחוטב עצים, עובד דרכים וצייר בתים באורגון בשל חוסר היכרותו עם השפה האנגלית.<ref name=":0" /> במהלך תקופה זו נולד בנם הראשון, ג'ורג' דנציג, שיגדל להיות האב של התכנות הליניארי. בעידדו של המתמטיקאי פרנק גריפין חזר לאקדמיה ולמד באוניברסיטת אינדיאנה, ממנה קיבל דוקטורט במתמטיקה ב-1917. בהמשך, לימד באוניברסיטת ג'ונס הופקינס בבולטימור, אוניברסיטת קולומביה ובאוניברסיטת מרילנד.

עבודותיו החשובות ביותר כוללות את "מספר: שפת המדע" (1930), "היבטים של מדע" (1937), "אנרי פואנקרה, ביקורת המשבר: התבוננות על יקום דיבורו" (1954), ו"המורשת של היוונים" (1955). שניים ממאמרי דנציג, "טביעות אצבע" ו"העמוד הריק", כלולים ב"שער לספרי הגדולים" של אנציקלופדיה בריטניקה (1963).<ref name=":0" />

דנציג מת בלוס אנג'לס בשנת 1956. הוא היה אביו של ג'ורג' דנציג, דמות מפתח בפיתוח תכנות ליניארי.

== ראו גם ==

* ג'ורג' דנציג - בנו של טוביאס שאחרי על פיתוח תכנות ליניארי
* היסטוריה של המתמטיקה 

* האימפריה הרוסית

* תכנות ליניארי

==קישורים חיצוניים==

* 

== הערות שוליים ==

קטגוריה:מתמטיקאים אמריקאים
קטגוריה:בעלי תואר דוקטור מאוניברסיטת אינדיאנה
קטגוריה:אמריקאים שנולדו ב-1884
קטגוריה:אמריקאים שנפטרו ב-1956
פיגוע הדקירה ברכבת הקלה בירושלים

פיגוע הדקירה ברכבת הקלה בירושלים נערך בידי מחבל פלסטיני ב-14 באפריל 2017, בעת שהרכבת עברה בכיכר צה"ל שבירושלים, ונרצחה בו נוסעת אחת.

== הפיגוע ==
פיגוע הדקירה התרחש בסביבות השעה 13:00 בצהריים ב-14 באפריל 2017 ביום שישי הטוב.

ג'מיל תמימי, גבר פלסטיני שכנראה סבל מהפרעה נפשית, הגיע לרכבת הקלה, ודקר למוות את , סטודנטית בעלת אזרחות בריטית.

שוטר ששהה במקום ירה בתוקף. בנוסף אישה הרה נפצעה באירוע, וגבר כבן 50.

=== התוקף ===
בחודשים שלפני התקיפה המחבל היה מאושפז בבית החולים כפר שאול בירושלים. לפי השב"כ, הוא ניסה להתאבד באותה השנה בבליעת סכין גילוח בבית חולים בצפון הארץ, ובשנת 2011 הורשע בביצוע מעשים מגונים בבת משפחה וריצה עונש מאסר. את הפיגוע ביצע המחבל בתקווה שחייל יירה בו והוא ייהרג.

התוקף נידון ל-18 שנות מאסר. ב-26 בינואר 2022 נמצא תמימי מת בתאו בכלא ניצן<ref></ref>.

== הערות שוליים ==

קטגוריה:ירושלים: פיגועי דקירה
קטגוריה:פיגועי טרור בישראל ב-2017
קטגוריה:הרכבת הקלה בירושלים
קטגוריה:טרור פלסטיני
קטגוריה:פיגועי טרור בירושלים ב-2017
פרנק ייטס

פרנק ייטס (באנגלית: Frank Yates; 12 במאי 1902 – 17 ביוני 1994) היה אחד מחלוצי הסטטיסטיקה של המאה ה-20 הוא ידוע בעיקר בזכות עבודתו על עיצוב ניסויים והסקה סטטיסטית.<ref name="frs"></ref><ref name="ims"></ref>

==קורות חיים==
ייטס נולד במנצ'סטר, אנגליה, הבכור מבין חמישה ילדים (ובנם היחיד) של סוחר הזרעים פרסי ייטס ואשתו אדית. הוא למד בוואדהאם האוס, בית ספר פרטי, לפני שזכה במלגה לקליפטון קולג' ב-1916. ב-1920 קיבל מלגה למכללת סנט ג'ון קולג', קיימברידג', וארבע שנים לאחר מכן סיים את לימודיו בתואר ראשון בהצטיינות.<ref name="frs2"></ref>

הוא בילה שנתיים בלימוד מתמטיקה לתלמידי בתי ספר תיכוניים במכללת מלוורן לפני שנסע לאפריקה שם היה יועץ מתמטי בחוף זהב (קולוניה בריטית לשעבר כיום גאנה). הוא חזר לאנגליה עקב בריאות לקויה והכיר והתחתן עם כימאית, מרגרט פורסיית' מרסדן, בתו של עובד מדינה. נישואים אלה התפרקו ב-1933 והוא התחתן מאוחר יותר עם פראסקובי (פולין) צ'יצ'קין. לאחר מותה ב-1976, הוא נישא לרות האנט, מזכירתו הוותיקה.
בשנת 1931 ייטס מונה לעוזר סטטיסטיקאי בתחנת הניסויים רוטאמסטד על ידי ר.א. פישר. בשנת 1933 הוא הפך לראש הסטטיסטיקה כאשר פישר למד לקולג' האוניברסיטאי בלונדון. הוא עבד על עיצוב ניסויים, כולל תרומות לתאוריית ניתוח השונות ומקור האלגוריתם של ייטס ועיצוב הבלוק הבלתי שלם המאוזן.

במהלך מלחמת העולם השנייה הוא עבד על מה שייקרא לימים חקר ביצועים.<ref name="frs" />

אחת התרומות המשמעותיות ביותר של ייטס הייתה פיתוח התיאוריה של מחקר פקטוריאלי, המשמשים לחקר ההשפעות של מספר גורמים על משתנה תגובה בניסויים. הוא הציג את הרעיון של ניסויים פקטוריאליים חלקיים, המאפשרים לחוקרים לחקור מספר רב של גורמים תוך שימוש במספר קטן יותר של ריצות ניסוי, מה שמאפשר לבצע ניסויים יעילים יותר.

ייטס תרם גם תרומה חשובה לפיתוח ניתוח השונות (ANOVA), שיטה סטטיסטית המשמשת לבדיקת הבדלים בין הממוצעים בקבוצות שונות. הוא פיתח את הרעיון של מערכים אורתוגונליים, המשמשים לתכנון ניסויים כדי למזער את מספר הריצות הניסוי הנדרשות כדי לזהות הבדלים בין אמצעים.

בשנת 1954 השיג אליוט תקציב לפיתוח הראשוני של מחשוב סטטיסטי. במהלך השנים 1960–1961, הוא היה נשיא אגודת המחשבים הבריטית, וירש את הנשיא המייסד, מוריס ווילקס. בשנת 1960 הוענק לו מדליית גיא בזהב של החברה המלכותית לסטטיסטיקה ובשנת 1966 הוענק לו המדליה המלכותית של החברה המלכותית.

הוא פרש מרוטאמסטד כדי להיות חוקר בכיר באימפריאל קולג' בלונדון.<ref name="frs" />

הוא נפטר בשנת 1994 כאשר היה בן 92.

== ראו גם ==

* היסטוריה של המתמטיקה
* שרשראות מרקוב

==קישורים חיצוניים==

== הערות שוליים ==

קטגוריה:סטטיסטיקאים אנגלים
קטגוריה:מתמטיקאים אנגלים
קטגוריה:סגל אימפריאל קולג'
קטגוריה:בריטים שנולדו ב-1902
קטגוריה:בריטים שנפטרו ב-1994
ברוס גייטש

ברוס ר. גייטש (באנגלית: Bruce R. Gaitsch; נולד ב-7 בפברואר 1953)<ref></ref> הוא גיטריסט, מלחין ומפיק אמריקאי. הוא ידוע בעיקר בזכות עבודתו עם להקות ומוזיקאים בולטות כמו שיקגו , פיטר סטרה, מדונה ואנייטה פלטסקוג. גייטש היה שותף לכתיבת השיר של מדונה "La Isla Bonita", להיט בין-לאומי שזיכה את גייטש בפרס מטעם האגודה האמריקאית למלחינים, מחברים ומוציאים לאור ב-1987.<ref></ref> הוא שיתף פעולה מספר רב של פעמים עם ריצ'רד מרקס . כמו כן, עבד עם מדונה על אלבומה, True Blue.<ref></ref>

== דיסקוגרפיה ==
=== אלבומי סולו ===
* 1995: A Lyre in a Windstorm
* 1997: Aphasia
* 2002: Nova
* 2003: One on One <small>(ביחד עם ג'ייני קלוור)</small>
* 2003: Countertale <small>(ביחד עם טומי דננדר)</small>
* 2006: Nightingale
* 2006: Sincerely

==קישורים חיצוניים==
* 

== הערות שוליים ==

קטגוריה:מלחינים אמריקאים במאה ה-20
קטגוריה:מלחינים אמריקאים
קטגוריה:מפיקים מוזיקליים אמריקאים
קטגוריה:פזמונאים אמריקאים
קטגוריה:מוזיקאים אמריקאים
קטגוריה:אמריקאים שנולדו ב-1953
אנדש סונה

אנדש סונה (בשוודית: Börje Karl Anders Sunna; נולד ב-11 באפריל 1985) הוא צייר ואמן שוודי ממוצא סאמי הידוע בשילוב נקודת מבט פוליטית חזקה ביצירות האמנות שלו. ציוריו של סונה הם עדות למאבקים המשפטיים של משפחתו כדי להגן על זכויותיהם על עדרי האיילים שלהם. יצירותיו מספרות גם את סיפור האלימות והדיכוי השוודית נגד העם הסאמי.

האמנות של סונה היא פוליטית, ולעיתים קרובות מתמקדת בהיסטוריה הסאמית ובקונפליקט רב השנים של משפחתו עם משלחת גידול האיילים של המחוז. בעבודתו, סונה משתמש בשכבות עבות של צבע, טכניקות גרפיטי, קולאז' והדפסים עם מוטיבים המתארים דיכוי של הסאמים, כולל העברות בכפייה ותצלומים מהמכון השוודי לביולוגיה גזעית.

בנוסף לציור, סונה עובד עם מיצבים גדולים יותר. בחלק מהתערוכות הוא משתף פעולה עם האמן והצלם מיכל ברואר.

ב-2022 תערוכה של ציוריו הופיעה במסגרת הביתן הנורדי בביאנלה של ונציה.<ref></ref>

== ביוגרפיה ==
סונה נולד בקהילת ג'וקסג'רבי של קירונה, מחוז נורבוטן, שוודיה. הוא גדל במשפחת רועי איילים בקיקסיאסבארה ליד גבול פינלנד והתחנך באקדמיה לאמנויות יפות, אומאה ואוניברסיטת קונסטפק לאמנויות, מלאכת יד ועיצוב.

בשנת 2013, סונה ספג ביקורת מצד סאמים על השימוש שלו בדגל הסאמי כקנבס לציור בסגנון גרפיטי של גבר סאמי בעל פני גולגולת אוחז ברובה-AK-47.

חלק מהאמנות של סונה מוצגת לציבור בבית המשפט המחוזי בגליוואר, לאחר שנרכשה על ידי מועצת האמנויות השוודית ב-2015.

ב-2017 ביים יחד עם אינגה ויקטוריה פאבה את סרט האנימציה הקצר "התעוררי אלנה, התעוררי!" הסרט זכה בפרס ג'יין גלסקו בפסטיבל imagineNATIVE לאמנויות הקולנוע והמדיה לשנת 2017 בטורונטו ובפרס הסרט הקצר של ילידים הטוב ביותר בפסטיבל 2018 בפינלנד.

יחד עם מארט אנה סארה ופאולינה פאודורוף ייצג סונה את הסאמים בביתן הנורדי,במהלך הביאנלה ה-59 בוונציה 2022.<ref></ref>

== חיים אישיים ==
כיום הוא מתגורר ביוקמוק, שוודיה.

== קישורים חיצוניים ==

* 

== הערות שוליים ==

קטגוריה:אמנים סאמים
קטגוריה:אמנים שוודים
קטגוריה:ציירים שוודים
קטגוריה:שוודים שנולדו ב-1985
ג'ימוזאוריה

ג'ימוזאוריה (שם מדעי: Jimusaria) הוא סוג של זוחל נכחד מקבוצת התראפסידים שחי בסוף תקופת הפרם בסין לפני כ-254 עד 252 מיליון שנה מזמננו. הסוג תואר ב-1963 והוא מכיל מין בודד - Jimusaria sinkianensis.

המאובנים שלו התגלו בתצורות גודיקנג (Guodikeng Formation) שבשינג'יאנג, צפון-מערב סין ב-1934 בידי החוקרים Yuan & Young, אך הוא תואר כחלק מהסוג הקרוב דיקטודון. הסוג שנחקר תואר כשונה מהדיקטודון שהתגלה בדרום אפריקה במספר מאפיינים כמו חוטמו הדק יותר והוא פוצל לסוג עצמאי ב-1973. עם זאת הסוג התבטל בידי מספר מדענים ב-1988 ורק ב-2011 הוחזר להיות טקסון תקף.

זוחל זה היה נמוך יחסית באורך 120 ס"מ ובעל גפיים חסונות לצידי גופו והיה בעל ראש גדול עם מקור קרני כשל צב ולסתות חזקות בעלות ניבים שפנו קדימה והתאימו לאכילת צמחייה.

==קישורים חיצוניים==

קטגוריה:דיצינודונטים
קטגוריה:בעלי חיים שחיו בפרם באסיה
קטגוריה:סינאפסידים שחיו בפרם
קטגוריה:מאובני טקסונים שתוארו ב-1963
בירונוזאורוס

בירונוזאורוס (שם מדעי: Byronosaurus) הוא סוג דינוזאור ממשפחת הטרודוניים שהתקיים במרכז אסיה של סוף הקרטיקון לפני 80 עד 75 מיליון שנה מזמננו. הסוג תואר בשנת 2000 בידי החוקרים מארק נורל , פיטר מקוביקי (Peter Makovicky) וג'יימס קלארק והכיל מין בודד - Byronosaurus jaffei, להוקרת החוקר ביירון ג'פה, שעל שמו נקרא גם הסוג ("לטאת ביירון").

דינוזאור זה התגלה בידי משלחת של המוזיאון האמריקאי לתולדות הטבע למציאת מאובנים במדבר גובי ב-1993. הממצאים כללו שרידי תרופוד בעל חוטם ארוך וגפיים קלילות. הממצאים כללו גולגולת חלקית, שרידי גפיים, חוליות צוואר וגב וצלעות. בתחילה דמו הממצאים לאלה של ולוצירפטור אך בהמשך קיבלו אפיונים כמו בליטה קלה מעל הלסת העליונה. 

היה זה דינוזאור קטן מאוד באורך 1.5 עד 2 מטרים, גובה של 50 ס"מ ומשקל של כ-4 עד 20 ק"ג. מבנה לסתותיו היה בעל חריצים בולטים והמבנה היה ארוך ומותאם לליקוט טרף קטן. ככל הנראה היה מכוסה נוצות.

הבירונוזאורוס התקיים בקרטיקון העליון של הקמפן לפני 80 עד 75 מיליון שנה מזמננו. לצידו נמצאו פריטי צ'יטיפטי, שמהם אולי שדד ביצים או שהאחרונים דווקא ניזונו ממנו.

==קישורים חיצוניים==

קטגוריה:טרודוניים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-2000